
1. UVOD

Sukladno članku 39. Zakona o proračunu („Narodne novine“ broj 87/08, 136/12 i 15/15) predstavničko tijelo jedinice lokalne i područne (regionalne) samouprave obvezno je do kraja tekuće godine, donijeti proračun za iduću proračunsku godinu, kao i projekcije proračuna za slijedeće dvije proračunske godine. Proračun se donosi na razini podskupine ekonomske klasifikacije, a projekcije za slijedeće dvije proračunske godine na razini skupine ekonomske klasifikacija. Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 42. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima, kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.

Prijedlog Proračuna Općine Koprivnički Bregi za 2022. godinu sadrži slijedeće elemente:
· Opći dio proračuna koji sadrži Račun prihoda i rashoda i račun financiranja / zaduživanja,
· Posebni dio proračuna koji sadrži plan rashoda i izdataka raspoređenih u dva razdjela i dvije glave unutar razdjela. Glave se sastoje od programa a isti sadrže aktivnosti, tekuće i kapitalne projekte,
· Odluku o izvršavanju proračuna.












2. OPĆI DIO PRORAČUNA OPĆINE KOPRIVNIČKI BREGI ZA 202. GODINU

Opći dio Proračuna sastoji se od Računa prihoda i rashoda i Računa financiranja.

2.1. Račun prihoda i rashoda

Račun prihoda i rashoda proračuna sastoji se od prihoda i rashoda prema ekonomskoj klasifikaciji.
Ukupni prihodi proračuna Općine Koprivnički Bregi za 2022. godinu predlažu se u iznosu od 8.366.000,00 kuna, također se planira prijenos manjka prihoda u iznosu 152.300,00 kuna.


Skupina 61 podrazumijeva prihode od poreza koji se sastoje od poreza i prireza na dohodak (od samostalnih i nesamostalnih djelatnosti, od imovine i imovinskih prava, od kapitala i sl.), poreza na imovinu (porez na korištenje javnih površina, porez na promet nekretnina), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti od 2.513.000,00 kuna.
	Skupina 63 podrazumijeva pomoći iz inozemstva  i unutar općeg proračuna a sastoji se od tekućih i kapitalnih pomoći iz državnog i županijskog proračuna, pomoći od izvanproračunskih korisnika, te pomoći  temeljem prijenosa EU sredstava. Sredstva na ovoj poziciji planiraju se u ukupnom iznosu od 4.764.000,00 kuna.
Podskupina 633 Pomoći iz  drugih proračuna u svoti 3.180.000,00 kuna   sastoji se od  tekuće pomoći Koprivničko-križevačke županije namijenjene za ogrjev korisnicima zajamčene minimalne naknade u iznosu 30.000,00 kuna , tekuće pomoći iz državnog proračuna (odnosi se na sredstva fiskalnog izravnanja) 2.500.000,00 kuna, kapitalne pomoći Koprivničko-križevačke županije za poticanje ravnomjernog razvoja županije 200.000,00 kn, pomoći Ministarstva regionalnog razvoja i fondova EU za pomoć u realizaciji kapitalnih projekata  200.000,00 kn i kapitalne pomoći Ministarstva znanosti i obrazovanja 250.000,00 kn  za pomoć u realizaciji projekta dogradnje vrtića.
Podskupina 634 - pomoći od izvanproračunskih korisnika u iznosu 41.000,00 kn odnose se na planirane pomoći HZZZ za financiranje javnih radova.
Pomoći temeljem prijenosa EU sredstava u iznosu od 1.543.000,00 kuna (podskupina 638) odnose se na pomoći za financiranje projekata „Putevima podravskih rudara“ 730.000,00 kn , za projekt „Pomoć je moć“ 181.000,00 kn, za projekt izgradnje dječjeg igrališta  132.000,00 kn i za rekonstrukciju Društvenog doma u naselju Jeduševac 500.000,00 kn.
	Skupina 64 obuhvaća prihode od imovine koji se dijele na podskupine 641 – prihodi od financijske imovine i 642 – prihodi od nefinancijske imovine.
Prihodi od financijske imovine odnose se na kamate na depozite po viđenju, prihode od zateznih kamata te ostalih prihoda od financijske imovine, a planiraju se u iznosu od 2.000,00 kn.
Prihodi od nefinancijske imovine planiraju se u ukupnom iznosu od 520.000,00 kuna, a obuhvaćaju naknade za koncesije (10.000,00 kn), prihod zakupa i dugogodišnjeg zakupa DPZ (200.000,00 kn), najam poslovnog prostora (160.000,00 kn), naknadu za korištenje nefinancijske imovine (150.000,00 kn).
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknade, a isti se dijele na administrativne i upravne pristojbe (651), prihode po posebnim propisima (652) te komunalni doprinos i naknade (653).
Prihodi po posebnim propisima  (652) u iznosu 392.000 00 kuna odnose se na prihode vodnog gospodarstva (12.000,00 kn), šumski doprinos (250.000,00 kn), ostali nespomenuti prihodi  koji se odnose na grobljanske naknade (100.000,00, kn) naknade za korištenje mrtvačnice (30.000,00 kuna).
Komunalni doprinosi i komunalne naknade (653) planiraju se u iznosu od 165.000,00 kuna.
	Skupina 68 obuhvaća kazne, upravne mjere i ostale prihoda, a planira se u svoti od 10.000,00 kuna.

Ukupni rashodi Proračuna Općine Koprivnički Bregi za 2022. godinu planiraju se u ukupnom iznosu od 8.213.700,00 kuna, a dijele se na rashode poslovanja u iznosu od 4.651.700,00 kuna i rashode za nabavu nefinancijske imovine u iznosu od 3.562.000,00 kuna.
	Skupina 31 odnosi se na rashode za zaposlene, 32 na materijalne rashode, 34 na financijske rashode, 36 na pomoći dane u inozemstvo i unutar općeg proračuna, 37 na naknade građanima i kućanstvima na temelju osiguranja i druge naknade, 38 na ostale rashode, 42 na rashode za nabavu proizvedene dugotrajne imovine i skupina 45 na rashode za dodatna ulaganja na nefinancijskoj imovini.
	Skupina 31 obuhvaća rashode za zaposlene u iznosu od 891.500,00 kuna i odnosi se na plaće zaposlenih s doprinosima te ostalih rashoda za zaposlene koji proizlaze iz materijalnih prava zaposlenih u iznosu 672.500,00 kuna i  plaće za osobe uključene u provođenje projekta „Pomoć je moć“ u iznosu 181.000,00 kuna te plaće  za osobe na javnom radu u iznosu 38.000,00 kuna.
	Skupina 32 obuhvaća sve materijalne rashode u iznosu od 1.519.500,00 kuna.
	Skupina 34 obuhvaća financijske rashode koji se odnose na  bankarske usluge i usluge platnog prometa, a planiraju se u iznosu od 22.000,00 kuna.
	Skupina 36 – obuhvaća rashode planirane u iznosu  837.500,00 kuna. U ovoj skupini planirana su sredstva  pomoći Općini Đelekovec za sufinanciranje  temeljem Sporazuma (2.500,00 kuna), za sufinanciranje proširenja mosta preko kanala Lipovac u iznosu 120.000,00 kuna, za financiranje vrtića Potočić, podružnica vrtića Vrapčić u iznosu 700.000,00 kuna, pomoć O.Š.Koprivnički Bregi za sufinanciranje školskih i vanškolskih aktivnosti u iznosu 15.000,00 kuna. 
	Skupina 37 -  planira sredstva u iznosu od 707.000,00 kuna odnosi se na naknade građanima i kućanstvima  za ostvarivanje programa javnih potreba u socijalnoj skrbi.
	Skupina 38 planira se u iznosu 674.200,00 kuna, a odnosi se na tekuće i kapitalne donacije. U ovoj skupini planirana su sredstva pomoći političkim strankama, udrugama, društvima, klubovima koji djeluju na području Općine  Koprivnički Bregi, te sufinanciranje   izgradnje sustava vodoopskrbe i odvodnje za naselje Glogovac.
	Skupina 42 planira se u iznosu 2.812.000,00 kuna, a obuhvaća nabavu proizvedene dugotrajne imovine (rekonstrukcija i dogradnja dječjeg  vrtića Potočić  u iznosu 550.000 kuna, izgradnja pješačke staze u naselju Koprivnički Bregi-Ulica Braće Radića u iznosu 700.000,00 kuna,  modernizacija nerazvrstanih cesta na području Općine Koprivnički Bregi – Voćarska ulica u naselju Glogovac u iznosu 400.000,00 kuna, izrada projektne dokumentacija za izgradnju pješačko-biciklističke staze dionica Bregi - Glogovac  u iznosu 70.000,00 kuna, realizacija projekta „Putevima podravskih rudara“ u iznosu 730.000,00 kuna, izgradnja dječjeg igrališta u naselju Koprivnički Bregi  u iznosu 132.000,00 kuna, uređenje groblja 40.000,00 kuna (postavljanje javne rasvjete i uređenje staza), nabava postrojenja, opreme i uređaja u iznosu 190.000,00 kuna.
	Skupina 45 u iznosu od 500.000,00 kuna odnosi se na dodatna ulaganja na  objektima  u vlasništvu Općine Koprivnički Bregi i to za rekonstrukciju Društvenog doma u Jeduševcu.
	Detaljno obrazloženje rashoda unutar svake skupine bit će obrazloženo u Posebnom dijelu proračuna.

2.2. Račun financiranja 

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. 
Planiran je  preneseni manjak iz prethodne godine  u iznosu 152.300,00 kuna.




3. POSEBNI DIO PRORAČUNA OPĆINE KOPRIVNIČKI BREGI ZA 2022. GODINU

Prema Pravilniku o proračunskim klasifikacijama razlikujemo slijedeće proračunske klasifikacija:

· Organizacijska klasifikacija
· Programska klasifikacija,
· Funkcijska klasifikacija
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Koprivnički Bregi za 2022. godinu sastoji se od dva razdjela:

1. Izvršna i predstavnička tijela
2. Jedinstveni upravni odjel.


Slijedećom tablicom prikazan je pregled rashoda i izdataka Proračuna Općine Koprivnički Bregi za razdoblje 2022. - 2024.





Tablica br. 1: Pregled planiranih rashoda i izdataka proračuna Općine Koprivnički Bregi za razdoblje 2022. – 2024. godine prema organizacijskoj klasifikaciji

	
Organizacijska klasifikacija

	
Plan za 2022.
	
Projekcija za 2023.
	
Projekcija za 2024.

	Izvršna i predstavnička tijela
	290.700,00
	290.700,00
	290.700,00

	Izvršna i predstavnička tijela
	290.700,00
	290.700,00
	290.700,00

	Jedinstveni upravni odjel
	7.923.000,00
	8.980.000,00
	14.296.000,00

	Jedinstveni upravni odjel
	7.923.000,00
	8.980.000,00
	14.296.000,00

	
UKUPNO:
	8.213.700,00
	9.270.700,00
	14.586.700,00



Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
Program je skup neovisnih, usko povezanih aktivnosti i projekata usmjerenih ispunjenju zajedničkog cilja.
Tablicom broj 2. prikazani su svi definirani programi u Proračunu Općine Koprivnički Bregi za 2022. godinu.


Tablica br. 2: Pregled definiranih programa Općine Koprivnički Bregi 

	
BROJČANA OZNAKA PROGRAMA
	
NAZIV PROGRAMA

	1001
	Općinski načelnik i Općinsko vijeće

	1002
	Političke stranke

	1003
	Javna uprava i administracija

	1004
	Promicanje kulture

	1005
	Razvoj sporta i rekreacije

	1006
	Razvoj civilnog društva

	1007
	Zaštita i spašavanje

	1008
	Predškolski odgoj 

	1009
	Osnovno obrazovanje

	1010
	Socijalna skrb

	1011
	Potpora poljoprivredi

	1012
	Održavanje objekata i komunalne infrastrukture

	1013
	Izgradnja komunalne infrastrukture  i objekata

	1014
	Zaštita okoliša

	1016 
	Visoko školstvo




Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku.

	Naziv programa
	1001 Rad predstavničkog i izvršnog tijela

	


Regulatorni
okvir
	· Zakon o lokalnoj i područnoj (regionalnoj) samoupravi
· Zakon o porezu na dohodak
· Statut Općine Koprivnički Bregi
· Odluka o iznosu naknada vijećnicima
· Odluka o naknadi za rad općinskog načelnika koji dužnost obavljaju bez zasnivanja radnog odnosa
· Odluka o naknadi predsjedniku Općinskog vijeća

	
Opis programa
	A1001 01 Redovan rad općinskog načelnika i općinskog vijeća
A1001 02 Tekuća rezerva proračuna
A1001 03 Promoviranje Općine
A1001 07 Proslava Dana Općine
A1001 10 Savjet mladih

	
Ciljevi programa
	Djelotvorno izvršavanje funkcije općinskog vijeća i općinskog načelnika te povećanje kvalitete rada

	Planirana sredstva
	281.500,00 kuna

	

Pokazatelj rezultata
	Redovito održavanje sjednica općinskog vijeća i radnih tijela, redovita isplata naknada članovima općinskog vijeća  za prisustvovanje sjednicama te isplate naknada općinskom načelniku i isplata  sponzorstva prilikom obilježavanja obljetnica udruga i društava koja djeluju na području općine, te sudjelovanje mladih u aktivnostima važnih za napredak i razvoj cijele zajednice.

	
	1002 Političke stranke

	Regularni okvir
	Odluka o financiranju političkih stranaka

	Cilj programa
	Provođenje aktivnosti  političkih stranaka 

	Planirana sredstva
	9.200,00 kun

	Pokazatelj rezultata
	Uspješno djelovanje svih političkih stranaka za dobrobit svih mještana općine Koprivnički Bregi




	Naziv programa
	1003 Rad jedinstvenog upravnog odjela

	







Regulatorni
okvir
	· Zakon o lokalnoj i područnoj (regionalnoj) samoupravi
· Zakon o financiranju jedinica lokalne i područne (regionalne) samouprave,
· Zakon o fiskalnoj odgovornosti,
· Zakon o sustavu unutarnjih financijskih kontrola u javnom sektoru
· Zakon o službenicima i namještenicima u lokalnoj i područnoj (regionalnoj) samoupravi
· Statut Općine Koprivnički Bregi
· Pravilnik o unutarnjem redu Jedinstvenog upravnog odjela Općine Koprivnički Bregi,
· Odluka o visini osnovice za obračun plaća službenika i namještenika  JUO Općine Koprivnički Bregi
· Odluka o koeficijentima za obračun plaća službenika i namještenika JUO Općine Koprivnički Bregi
· Zakon o proračunu,
· Zakon o proračunskom računovodstvu i računskom planu
· Zakon o javnoj nabavi

	Opis programa
	A1003 01 Administrativno tehničko i stručno osoblje
A1003 02 Oprema i namještaj
A1003 03 Upravljanje objektima Općine

	Ciljevi programa
	Učinkovito i pravovremeno izvršavanje poslova iz djelokruga rada Jedinstvenog upravnog odjela 

	Planirana sredstva 
	2.281.000 kuna

	Pokazatelj rezultata
	U rokovima izvršeni svi poslovi iz djelokruga rada



Kod ovog programa planirana su sredstva za plaće službenika zaposlenih u Jedinstvenom upravnom odjelu, sredstva za plaće zaposlenih na javnim radovima, troškovi uredskog materijala, troškovi energije za objekte u vlasništvu općine, troškovi tekućeg i investicijskog održavanja opreme, usluge telefona, bankarske i usluge platnog prometa, računalne usluge, geodetsko-katastarske usluge, intelektualne usluge te ostali troškovi vezani uz funkcioniranje Jedinstvenog upravnog odjela, nabava opreme i namještaja za potrebe i briga o održavanju objekata u vlasništvu općine.



	Naziv programa
	1004 Promicanje kulture

	Regulatorni
okvir
	· Zakon o financiranju javnih potreba u kulturi
· Zakon o udrugama
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	Opis programa
	A1004 01 Djelatnost kulturno umjetničkih udruga
A1004 03 Usluge knjižnice i čitaonice 
A1004 04 MANIFESTACIJA „Dani zelja“

	Ciljevi programa
	Promicanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog  života.

	Planirana sredstva
	112.000,00 kuna

	Pokazatelji rezultata
	Broj realiziranih programa





	Naziv programa
	1005 Razvoj sporta i rekreacije

	
Regulatorni
okvir
	· Zakon o sportu
· Zakon o udrugama
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	
Opis programa
	A1005 01 Redovna djelatnost sportskih udruga

	
Ciljevi programa
	Poticanje i promicanje sporta, uključivanje mladih u sportske klubove, promicanje općine
 

	Planirana sredstva
	150.000,00 kuna

	Pokazatelji rezultata
	Broj ostvarenih planiranih programa i projekata, broj održanih natjecanja


 


	Naziv programa
	1006 Razvoj civilnoga društva

	

Regulatorni
okvir
	· Zakon o udrugama
· Uredba o kriterijima mjerilima i postupcima financiranja i ugovaranja programa i projekata od interesa za opće dobro 

	
Opis programa
	A1006 01 Donacije vjerskim zajednicama
K1006 02 Donacije ostalim društvenim zajednicama i organizacijama

	
Ciljevi programa
	Pomoć vjerskim zajednicama i ostalim udrugama a koje nisu predviđene programom  o kulturi i sportu

	Planirana sredstva
	35.000,00 kuna

	Pokazatelji rezultata
	Broj ostvarenih planiranih programa




	Naziv programa
	1007 Zaštita i spašavanje

	Regulatorni
okvir
	· Zakon o zaštiti požara
· Zakon o sustavu civilne zaštite

	Opis programa
	A1007 01 Djelatnost DVD-a
A1007 03 Razvoj civilne zaštite
A1007 04 Gorska služba spašavanja

	Ciljevi programa
	Kvalitetno funkcioniranje djelatnosti DVD-a
Kvalitetno funkcioniranje sustava civilne zaštite
Financiranje HGSS Stanica Koprivnica

	Planirana sredstva 
	222.000,00 kuna

	Pokazatelji rezultata
	Redovna isplata zakonom propisanih sredstava za potrebe vatrogastva, civilne zaštite i HGSSa, aktivnosti DVD-a.





	Naziv programa
	1008 Predškolski odgoj 

	
Regulatorni 
okvir
	· Zakon o odgoju i obrazovanju u osnovnoj i srednjoj školi

	
Opis programa
	A1008 01 Sufinanciranje dj.vrtića „Potočić“ podružnice Dj.vrtića „Vrapčić“ Đelekovec
A1008 04  Sufinanciranje boravka djece u vrtićima-jaslice
K100021 Rekonstrukcija i dogradnja dječjeg vrtića „Potočić“ u Koprivničkim Bregima 
K100022 Izgradnja dječjeg igrališta u naselju Koprivnički Bregi

	Ciljevi programa
	Briga o djeci 

	Planirana sredstva
	1.502.000,00 kuna

	Pokazatelji rezultata
	Dostupnost vrtića svoj djeci



· 
	Naziv programa
	1009 Osnovno obrazovanje

	Regulatorni
okvir
	· Zakon o odgoju i obrazovanju u osnovnoj i srednjoj školi


	Opis programa
	A1009 02 Darivanje povodom blagdana Sv. Nikole
K1009 04 Sufinanciranje školskih i vanškolskih aktivnosti
A1009 06 Financiranje bilježnica učenicima osnovne škole

	

Ciljevi programa
	Poboljšanje standarda u osnovnom školstvu na području Općine Koprivnički Bregi

	Planirana sredstva 
	95.000,00 kuna

	Pokazatelji rezultata
	Poboljšani uvjeti rada



 

	Naziv programa
	1010 Socijalna skrb

	
Regulatorni
okvir
	· Zakon o lokalnoj i područnoj regionalnoj samoupravi
· Zakon o socijalnoj skrbi

	Opis programa
	A1010 01 Pomoć u novcu pojedincima i obiteljima
A1010 02 Pomoć za novorođenče
A1010 03 Pomoć za ogrjev
A1010 04 Pomoć u slučaju elementarnih nepogoda
A1010 05 Pomoć i njega u kući
A1010 06 Ostale pomoći socijalno ugroženim obiteljima i pojedincima u naravi
A1010 07 Crveni križ
T1010 08 Projekt „Pomoć je moć“
T1010 09 Projekt „Stižem po tebe nisi sam“
A1010 10 Podmirenje troškova stanovanja
A1010 11 Pomoć starijim osobama
A1010 12 Pomoć mladim obiteljima za kupnju prve nekretnine

	Ciljevi programa
	Postizanje boljih osnovnih životnih uvjeta socijalno ugroženih obitelji

	Planirana sredstva
	628.000,00 kuna

	Pokazatelji rezultata
	Broj kućanstava uključenih u neki oblik socijalne skrbi, poboljšani životni uvjeti socijalno ugroženog stanovništva.





	Naziv programa
	1011 Potpora poljoprivredi


	
Regulatorni
okvir
	· Zakon o poljoprivredi

	Opis programa
	A1011 01 Razvoj poljoprivrede-pomoć stočarstvu

	Ciljevi programa
	Pomoć stočarima

	Planirana sredstva
	10.000,00 kuna

	Pokazatelji rezultata
	Ublažiti problema u stočarstvu




	Naziv programa
	1012 Održavanje objekata i komunalne infrastrukture

	Regulatorni
okvir
	· Zakon o komunalnom gospodarstvu,
· ZAKON O CESTAMA,
· Zakon o grobljima,
· Program održavanja komunalne infrastrukture na području Općine Koprivnički Bregi u 2022. godini.

	Opis programa
	A1012 03 Održavanje i uređenje parka i zelenih površina,
K1000 23 Uređenje parka u Koprivničkim Bregima (nabava klupa),
A1012 04 Održavanje groblja,
K1000 24 Uređenje groblja na području Općine Koprivnički Bregi,
A1012 05 Tekuće i investicijsko održavanje nerazvrstanih cesta i poljskih puteva,
A1012 20 Održavanje prometnica u zimi,
K1000 25 Modernizacija nerazvrstanih cesta na području Općine Koprivnički Bregi,
A1012 06 Javna rasvjeta – održavanje,
A1012 29 Proširenje mosta preko kanala Lipovac.

	Ciljevi programa 
	-unapređenje i razvoj prometne infrastrukture,
- povećanje kvalitete održavanja javne rasvjete,
- sustavno širenje i uređivanje javnih površina,
- unapređenje stanja u prostoru Općine.

	Planirana sredstva 
	980.000,00 kuna

	Pokazatelji rezultata
	Dužina moderniziranih nerazvrstanih cesta, ispravnost rasvjetnih tijela, racionalizacija troškova , uređenje groblja te zelenih i javnih površina, a sve u svrhu poboljšanja kvalitete života u općini.


 

	Naziv programa
	1013 Izgradnja komunalne infrastrukture i objekata

	Regulatorni
okvir
	· Zakon o komunalnom gospodarstvu
· Zakon o cestama
· Zakon o vodama
· Program gradnje komunalne infrastrukture na području Općine Koprivnički Bregi za 2022.godinu

	Opis programa
	K 100001 Pješačko biciklističke staze u naselju Koprivnički Bregi - Ulica Braće Radića,
K 100008 Pješačko-biciklistička staza  Bregi-Glogovac,
A 1013 01 Sufinanciranje vodoopskrbe i odvodnje u naselju Glogovac
K 1000 12 Odvodnja u naselju Jeduševac – projektna dokumentacija

	Ciljevi programa
	Razvoj prometne i komunalne infrastrukture kroz unapređenje kvalitete života na području cijele općine Koprivnički Bregi

	Planirana sredstva
	930.000,00,00 kuna

	Pokazatelji rezultata
	Izgrađenost pješačko-biciklističkih staza.
Poboljšanje  uvjeta mobilnosti, sprečavanje prometnih nesreća.
Broj kućanstva  kojima je omogućen priključak na sustav odvodnje i vodoopskrbe.



	Naziv programa
	1014 Zaštita okoliša

	Regulatorni
okvir
	· Zakon o zaštiti okoliša
· Zakon o održivom gospodarenju otpadom
· Zakon o zaštiti pučanstva od zaraznih bolesti
· Zakon o komunalnom gospodarstvu

	Opis programa
	A1014 02 Zbrinjavanje krupnog otpada
A1014 03 Zbrinjavanje otpadne ambalaže
A1014 05 Deratizacija
A1014 06 Veterinarske usluge
A1014 08 Naknada za smanjenje mješovitog komunalnog otpada 
K1014 10 Projekt „Putevima podravskih rudara“
A1014 11 Naknada Općini Koprivnički Ivanec  za odlaganje otpada

	Ciljevi programa 
	Zaštita stanovništva

	Planirana sredstva 
	908.000,00 kuna

	Pokazatelji rezultata
	Suzbijanje zaraze, smanjenje broja glodavca, adekvatno zbrinjavanje životinjskih leševa i pasa lutalica, briga o uređenju okoliša


	
	1016 Visoko školstvo

	Regulatorni okvir
	Pravilnik o stipendiranju studenata s područja općine Koprivnički Bregi

	Opis programa
	A101601 Stipendiranje studenata

	Cilj programa
	Poboljšanje standarda studenata

	Planirana sredstva 
	70.000,00

	Pokazatelj rezultata
	Broj studenata




4. ZAKLJUČAK
Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
	Proračun je uravnotežen, ima svoju viziju i cilj a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite, brige za čišći i zdravi okoliš, društvene brige o djeci te usklađivanje realizacije investicijskih projekata s proračunskim mogućnostima.



								Općinski načelnik:
                                                              Kuzminski Mato v.r.

